b"\n_START_ARTICLE_\nOperador (mec\xc3\xa0nica qu\xc3\xa0ntica)\n_START_PARAGRAPH_\nEl  operador qu\xc3\xa0ntic  \xc3\xa9s l'operador matem\xc3\xa0tic que representa una magnitud f\xc3\xadsica (observable) en el formalisme de la mec\xc3\xa0nica qu\xc3\xa0ntica._NEWLINE_Matem\xc3\xa0ticament els operadors de la mec\xc3\xa0nica qu\xc3\xa0ntica s\xc3\xb3n aplicacions lineals definides sobre un conjunt o domini en un espai de Hilbert, i que han de satisfer certes propietats formals com la de ser autoadjunts._NEWLINE_Alguns operadors estan definits sobre tot l'espai de Hilbert, aquests operadors es diuen continus o tancats. No obstant aix\xc3\xb2, altres operadors qu\xc3\xa0ntics estan definits nom\xc3\xa9s sobre un domini dens en l'espai de Hilbert, per\xc3\xb2 no en tot l'espai de Hilbert. Per exemple l'operador hamiltoni\xc3\xa0, que representa l'energia del sistema, sol ser un operador no-tancat, la qual cosa es correspon amb el fet f\xc3\xadsic que molts sistemes no imposen un l\xc3\xadmit superior per al valor de l'energia"